**NORSK YNGLINGKLUBB**

**Spesielle bestemmelser for Norges Cup (NC)**

**Innledning**

Disse bestemmelser skal utfylle Norges Seilforbunds ”Regler for arrangement av Norges Cup (NC)”. Bestemmelsene er obligatorisk for alle arrangører av NC for Yngling.

**Krav til seilere og båt**

Alle (båteier og deltakende mannskap) som er medlem av godkjent norsk seilforening og Norsk Ynglingklubb (NYK) kan delta. Deltagende båt skal ha gyldig klassebevis fra NYK og oblat fra IYA som skal kontrolleres av arrangør før første seilas. Deltaker skal også ha gyldig lisens fra NSF.

**Tellende deltakere**

Alle regattaer i NC inngår i en rankingliste for Yngling. Ranking utarbeides basert på skipper. Det er således mulig å skifte mannskap i løpet av årets NC serie.

**Antall seilaser**

En konkurranse er tellende i forhold til ranking ved mer enn en gyldig avholdt regatta.

**Tellende seilaser og poengberegning**

Rankingliste utarbeides på bakgrunn av plassering i hver enkelt regatta (totalplassering pr. konkurranse). Plassering tilsvarer poeng. Ikke deltakende båter i en regatta (ikke påmeldt eller ikke startet) får poeng tilsvarende seriens totale deltakere (gjennom samtlige konkurranser) med tillegg av 1. Arrangør er ansvarlig for å oversende resultatliste til NYK innen 2 dager etter avsluttet arrangement. NYK er ansvarlig for å holde ajour og publisere rankingliste. For øvrig følges RRS med hensyn til poengberegning.

**Klasser og premiering**

Det seiles i en felles klasse med 1/3 dels premiering basert på rankingliste etter årets siste konkurranse. Det settes i tillegg opp en egen rankingliste for unge deltakere der rormann og mannskap ikke har fylt 23 år angjeldende år. NYK besørger premiering for ranking.

**Banetyper**

Det kan konkurreres på alle standard banetyper for joller.

**NC avgift**

Alle arrangører av NC for Yngling skal som en del av startkontigent oppkreve kr. 60,- pr. båt i NC avgift på vegne av NYK. NC avgift utbetales fra arrangør til NYK innen 7 dager etter avholdt konkurranse.

Norsk Yngklingklubb

12.3.2015